Eritrea: Dinaga tše Dingwe di Tsena Taba ya go Tlaišwa ga Dihlatse tša Jehofa
Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Dihlatse tša Jehofa
Dilo tše di Lego Gona
Dinaga tše Dingwe di Tsena Taba ya go Tlaišwa ga Dihlatse tša Jehofa Kua Eritrea
Kua Eritrea Dihlatse tša Jehofa di tlaišwa o šoro go feta le ge e le kae lefaseng. Ga e sa le Eritrea e thoma go ipuša ka 1993, Dihlatse di be di dula di golegwa, di tlaišwa le go nyatšwa. Di a tlaišwa ka gobane ga di tšee karolo dipolotiking e bile di gana go yo lwa le batho ba bangwe.
Gona bjale Dihlatse tša Jehofa tše 54 di kgolegong kua Eritrea. Mengwageng e 22 e fetilego, ke o tee feela yo a ilego a sekišwa goba molato wa gagwe wa theetšwa kgorong ya tsheko. Ba bararo ba bona ga e sa le ba golegwa ka 1994 ka ge ba ganne go tsenela bošole ka baka la letswalo.
Dinaga tše Dingwe Lefaseng ka Moka di Tshwenyega le go Feta
Ka di-21 tša June 2016, lekgotla la COIE le ile la iša pego ya lona ya bobedi yeo e nago le ditaba ka botlalo go HRC. Lekgotla la COIE le ile la laela Eritrea “gore e hlomphe tokologo ya bodumedi goba ya seo motho a se dumelago” le gore “e se sa golega batho ka go hloka toka ka baka la bodumedi bja bona, kudukudu ba dihlopha tše itšego tše bjalo ka Dihlatse tša Jehofa, . . . le gore gateetee e lokolle ntle le go bea mabaka batho ka moka bao ba golegilwego ka tsela e sego molaong e bile go se na mabaka a gore ba golegwe.”
Ge lekgotla la COIE le be le dira dinyakišišo le hweditše gore ge Eritrea “e tlaiša dihlopha tše itšego tša madumedi le tša merafo” e thulana le molao wo o dirišwago lefaseng ka moka e bile seo “ke go senyetša batho.” Dinaga tše dingwe lefaseng ka moka di lebelela tlaišo ye e le e nngwe ya go gatakelwa ka tsela e feteletšego ga ditokelo tša batho. Lekgotla la COIE le tla botša Lekgotlakakaretšo la Ditšhaba tše Kopanego ditlamorago ka di-27 tša October, 2016.
Na Eritrea e tla Rarolla Bothata bja Yona bja go Swara Dihlatse ka go Hloka Toka?
Dihlatse tša Jehofa lefaseng ka moka di tshwenyegile kudu ka badumedigotee le tšona ba kua Eritrea. Di ipiletša ka go tšwa pelong go mmušo wa Eritrea gore o tlogele go tlaiša Bakriste ba bao ba se nago molato gomme o ba dumelele go thabela tokelo ya bona ya motheo yeo e ka se fetogego.
Ke ka Baka La’ng Dihlatse tša Jehofa di sa Tšee Lehlakore Dipolotiking?
Ke ka Baka La’ng Dihlatse tša Jehofa di sa ye Ntweng?
Dihlatse tša Jehofa di tsebja lefaseng ka bophara gore di gana go ya ntweng. Ithute lebaka leo re dirago se ka lona.
Mengwaga e Masomepedi ya go Golegwa Kua Eritrea—Na e tla ka ya Fela?
Dikgatišo tše di Lego Gona
Ntšha Moneelo wa go Thekga Modiro wa Rena wa Lefase ka Bophara